MOKUNA XIV 
A ike maopopo ae la o Hauailiki, aole i komo iloko o Laieikawai 
*ka makemake ia Hauailiki ma ia mea, hoopau ae la oia i ka heenalu 
ma ka papa; manao ae la oia e kaha. 
Haalele iho la oia i kona papa, a au aku lai kulana heenalu. Ta ia 
e au ana, olelo ae la o Laieikawai i kona mau hoa, “ E! pupule o 
Hauailiki.” 
T aku la kona mau hoa, “ Malia paha e kaha nalu ana.” 
Ta Hauailiki ma kulana nalu, i ka nalu i ea mai ai a kakala ma 
kona kua, ia manawa kaha mai la oia i ka nalu, pii ke kai me he niho 
puaa la ma o a mao o kona ai. Ja manawa, uwa ka pihe o uka, 
akahi no a loaa mai ia Laieikawai ka akaaka, a he mea malihini no 
hoi ia i kona maka a me kona mea e ae.” 
A ike aku la o Hauailiki i ko Laieikawai akaaka ana iho, manao 
iho la oia, ua komo ka makemake i Laieikawai ma keia hana a Hauai- 
liki, alaila, hoomau aku la oia ma ke kaha nalu, a hala elima nalu, 
aole i loaa ka hea mai a Laieikawai ia ia nei. 
Nolaila, he mea kaumaha loa ia ia Hauailiki, ka maliu ole mai o 
Laieikawai ia ia nei, a he mea hilahila nui loa hoi nona, no ka mea, 
ua olelo kaena mua kela ia Aiwohikupua, e like me ka kakou ike ana 
ma na Mokuna mamua ae. 
A no keia mea, lana malie iho la oia ma kulana nalu, ia ia e lana 
malie ana, ua kokoke mai ko Laieikawai ma manawa hoi i Paliuli. 
Ja manawa, peahi mai la o Laieikawai ia Hauailiki. 
A ike aku la o Hauailiki i ka peahi ana mai, alaila, ua hoomohalaia 
kona naau kanalua. I iho la o Hauailiki oia wale no, “Aole no ka 
hoi oe e kala i makemake ai, hoolohi wale iho no.” 
A no ka peahi a ke Alii wahine o Paliuli, hoomoe’iho la keia i ka 
nalu, a pae pono aku Ja ma kahi a Laieikawai ma e noho mai ana. 
Ta manawa, haawi mai la o Laieikawai i ka lei lehua, hoolei iho la ma 
ka a-1 o Hauailiki, e like me kana hana mau i ka poe akamai i ka 
heenalu. A mahope iho oia manawa, he uhi ana na ka noe a me ka 
ohu, a i ka mao ana ae, aole o Laieikawai ma, aia aku la lakou la i 
Paliuli. 
O ka iho hope ana keia a Laieikawai ma i Keaau, iloko 0 ko 
Hauailiki mau la, aia hala aku o Hauailiki ma i Kauai, alaila, hiki 
hou o Laieikawai i Keaau. 
453 
